Document ID: 32007D0429

KOMISIJAS LĒMUMS
(2007. gada 18. jūnijs),
ar kuru groza Lēmumu 2005/429/EK, ar ko izveido īpašu kontroles programmu mencu krājumu atjaunošanai
(izziņots ar dokumenta numuru K(2007) 2550)
(Autentisks ir tikai teksts dāņu, vācu, angļu, franču, holandiešu un zviedru valodā)
(2007/429/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 34.c panta 1. punktu,
tā kā:
(1)
Ar Padomes Regulu (EK) Nr. 423/2004 (2) noteikti mencu krājumu atjaunošanas pasākumi Kategatā, Ziemeļjūrā, Skagerakā un Lamanša austrumdaļā, ūdeņos uz rietumiem no Skotijas un Īrijas jūrā.
(2)
Padomes Regulās (EK) Nr. 27/2005 (3), (EK) Nr. 51/2006 (4) un (EK) Nr. 41/2007 (5) paredzēti zvejas piepūles pagaidu limiti un kontrolei, inspekcijai un uzraudzībai piemērojami papildu nosacījumi saistībā ar konkrētiem krājumu atjaunošanas pasākumiem, ko attiecina uz visu veidu zveju, kurā varētu gūt mencas nozvejas iepriekš minētajos ūdeņos.
(3)
Ar Komisijas Lēmumu 2005/429/EK (6) izveidoja īpašu kontroles programmu divu gadu laikposmam, lai garantētu to saglabāšanas un kontroles pasākumu pienācīgu īstenošanu, kurus piemēro ar mencu krājumu atjaunošanu saistītajām zvejas darbībām.
(4)
Īpašā kontroles programma vajadzīga, lai saskaņā ar Padomes Regulas (EK) Nr. 768/2005 (7) 9. pantu nodrošinātu attiecīgo dalībvalstu sadarbību un lai Kopienas Zivsaimniecības kontroles aģentūra varētu organizēt kopēju izvietošanas plānu izstrādi.
(5)
Lai nodrošinātu saglabāšanas un kontroles pasākumu izpildes turpināšanos, īpašās kontroles programmas darbības laiks jāpagarina par vienu gadu.
(6)
Tāpēc attiecīgi jāgroza Komisijas Lēmums 2005/429/EK.
(7)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2005/429/EK 1. pantā vārdus “divu gadu laikposmam” aizstāj ar vārdiem “triju gadu laikposmam”.
2. pants
Šis lēmums ir adresēts Beļģijas Karalistei, Dānijas Karalistei, Vācijas Federālajai Republikai, Francijas Republikai, Īrijai, Nīderlandes Karalistei, Zviedrijas Karalistei un Lielbritānijas un Ziemeļīrijas Apvienotajai Karalistei.
Briselē, 2007. gada 18. jūnijā

Labels: 6